אקי קאוריסמקי

אקי אולבי קאוריסמקי (בפינית: Aki Kaurismäki; נולד ב-4 באפריל 1957, באורימטילה, פינלנד) הוא במאי קולנוע, תסריטאי ומפיק פיני. אחרי שסיים לימודי תקשורת באוניברסיטת טמפרה, החל לביים קאוריסמקי ביחד עם אחיו מיקה קאוריסמקי. שני האחים הקימו חברת הפקה והפצת סרטים. הם אחראים לחמישית מכלל היצירה הקולנועית בפינלנד מתחילת שנות השמונים. אקי קאוריסמקי ביים 23 סרטים במסגרת חברת ההפקה שלו, בחלקם הוא גם שיחק. הפריצה שלו כבמאי עצמאי הייתה בשנת 1983 בסרטו "החטא ועונשו", עיבוד ליצירת המופת של דוסטויבסקי, אותה התאים הבמאי להלסינקי של תקופתו. בשנת 1989 סרטו "לנינגרד קאובויס יוצאים לאמריקה" זיכה אותו בהכרה עולמית. סגנונו הקולנועי הושפע מהבמאים הצרפתיים ז'אן-פייר מלוויל ורובר ברסון, ומבקרי הקולנוע זיהו בו גם השפעה מהבמאי הגרמני ריינר ורנר פאסבינדר, אולם קאוריסמקי טוען שלא צפה באף סרט של פאסבינדר. רוב סרטיו של קאוריסמקי עוסקים במעמד הפועלים בהלסינקי של שנות השמונים. גיבורי סרטיו חיים בשולי החברה, שותים למכביר ומתקשרים ביניהם בלקוניות גמורה. לשם העברת מסריו הוא מסתמך על משחק מינימליסטי ואמצעי מבע פשוטים וכן במינימום תנועות מצלמה. קאוריסמקי טען כי "ייתכן שסרטיי אינם יצירות מופת, אבל הם מתעדים את תקופתם. די לי בכך. איני יכול ליצור יצירות מופת, אף על פי שאני מנסה". קאוריסמקי תופס את הלסינקי כעיר קרה, מנוכרת ונטולת רומנטיות, ולא פעם הדמויות בסרטיו מדברות על רצונן לעזוב אותה. בסרטים שלו יש פן הומוריסטי יבש ונטול עוקץ שכמותו ניתן למצוא גם בסרטים של ג'ים ג'ארמוש, שאף משחק תפקיד קטן בסרטו של קאוריסמקי "לנינגרד קאובויס יוצאים לאמריקה". ג'ארמוש גם השתמש בחלק מהשחקנים הקבועים של קאוריסמקי בסרטו "מונית לילה", שחלקו מתרחש בהלסינקי. סרטו המצליח ביותר, "איש ללא עבר" (2002), זכה בפרס ה"גרנד פרי" ובפרס חבר השופטים בפסטיבל קאן בשנת 2002, ובשנת 2003 היה מועמד לפרס אוסקר לסרט הזר הטוב ביותר. קאורסמקי סירב להגיע לטקס האוסקר בטענה שהוא לא מסוגל לחגוג במדינה שנמצאת במצב מלחמה. סרטו "אורות בין הערביים" (2006) היה אף הוא מועמד לפרס האוסקר לסרט הזר, אך קאוריסמקי סירב שוב להשתתף בטקס וביטל את מועמדותו כצעד מחאתי כנגד הנשיא ג'ורג' בוש. ב-2012 חתם על עצומה התומכת ב-BDS וקוראת להטיל אמברגו על ישראל בעקבות פעולותיה במבצע עמוד ענן. סרטו "הצד האחר של התקווה" (2017) זכה בפרס דוב הכסף (לבמאי הטוב ביותר) בפסטיבל הסרטים הבינלאומי בברלין (ה-67 במספר). באותו פסטיבל הודיע כי אין בכוונתו להמשיך ולביים סרטים וכי זה יהיה הסרט האחרון שלו כבמאי. אבל הוא ביים סרט נוסף. סרטו האחרון "עלי שלכת" (2024) נרכש להפצה בישראל. "החטא ועונשו", 1983 "איגוד קלמרי", 1985 "צללים בגן עדן", 1986 "מסע עסקים של המלט", 1987 "אריאל", 1988 "לנינגרד קאובויס יוצאים לאמריקה", 1989 "הנערה מבית החרושת לגפרורים", 1990 "הוצאתי עלי חוזה", 1990 "חיים בוהמיים", 1992 "שמרי על הצעיף שלך טטיאנה", 1994 "עננים נודדים", 1996 "יוהא", 1999 "איש ללא עבר", 2002 "אורות בין הערביים", 2006 "חוף מבטחים", 2011 "הצד האחר של התקווה", 2017 "עלי שלכת", 2023 מדיה וקבצים בנושא אקי קאוריסמקי בוויקישיתוף אקי קאוריסמקי, במסד הנתונים הקולנועיים IMDb (באנגלית) אקי קאוריסמקי, באתר "אידיבי", מאגר הידע העברי לקולנוע ישראלי ועולמי אקי קאוריסמקי, באתר AllMovie (באנגלית) אקי קאוריסמקי, במסד הנתונים הקולנועיים KinoPoisk (ברוסית) אקי קאוריסמקי, באתר AllMusic (באנגלית) אקי קאוריסמקי, באתר MusicBrainz (באנגלית) אקי קאוריסמקי, באתר Discogs (באנגלית) אקי קאוריסמקי (אורכב 18.02.2020 בארכיון Wayback Machine), באתר וואלה סרטים שמוליק דובדבני, קאוריסמקי. תתחילו לשנן, באתר ynet, 16 בפברואר 2003 ראובן רייכמן, טיפש חכם, באתר nana10‏, 27 בפברואר 2003 על "איש ללא עבר", באתר "הבמה" נטע אלכסנדר, עכבר העיר אונליין, אלוף אירופה: אקי קאוריסמקי, הבמאי הכי חשוב ביבשת, באתר הארץ, 26 באוקטובר 2011 אבנר שביט‏, "חוף מבטחים": אקי קאוריסמקי מציג סרט מושלם, באתר וואלה, 31 באוקטובר 2011 אורי קליין, ביקורת: "חוף מבטחים" - עדין, יפה ומרגש, באתר הארץ, 2 בנובמבר 2011 שמוליק דובדבני, "חוף מבטחים": אי של חמלה אנושית, באתר ynet, 3 בנובמבר 2011 מרט פרחומובסקי, עכבר העיר אונליין, האקי טוב שיש: מה הופך את הקולנוע של אקי קאוריסמקי לכל כך מיוחד?, באתר הארץ, 12 ביולי 2017 אבנר שביט, ברלין‏, נטו למשתכר: הבמאי אקי קאוריסמקי הגיע שיכור לחלוטין לראיון איתנו - וזה רק הפך את תשובותיו ליפות עוד יותר, באתר וואלה, 12 ביולי 2017 BDS movement grows as leading figures call for military embargo on Israel following Gaza assault, ‏28 בנובמבר 2012 (באנגלית). Legendary filmmaker Aki Kaurismäki: There will be no more films, Yle Uutiset (באנגלית) ארז דבורה, סרטו החדש של הבמאי אקי קאוריסמקי מלא חן - אבל לוקח לו זמן לתפוס אתכם, באתר ynet, 21 ביולי 2024